[{"text_idx": "#000005", "text": "Teitl ein cyflwyniad oedd: Rhwydwaith Ymchwil Iechyd Ysgolion: cefnogi ymchwil, polisi ac ymarfer yng nghyswllt iechyd a lles pobl ifanc. Buom yn siarad am sut mae SHRN yn ceisio gwella iechyd a lles pobl ifanc yng Nghymru trwy wneud y canlynol:"}, {"text_idx": "#000006", "text": "Darparu data iechyd a lles cadarn i ysgolion a rhanddeiliaid cenedlaethol / rhanbarthol;"}, {"text_idx": "#000007", "text": "Cynhyrchu tystiolaeth ymchwil newydd ar y ffordd orau i wella iechyd a lles pobl ifanc yn yr ysgol;"}, {"text_idx": "#000008", "text": "Helpu ysgolion, a\u2019r rhai sy\u2019n cefnogi ysgolion, i ddeall tystiolaeth ymchwil iechyd a sut gellir ei defnyddio mewn ysgolion."}, {"text_idx": "#000010", "text": "Cafodd y cyflwyniad dderbyniad da ac roeddem hefyd yn falch iawn o glywed gan ysgolion Rhwydwaith a rhanddeiliaid eraill am y gwerth y maent yn ei roi ar ein gwaith. Roedd hefyd yn fodd i gyflwyno SHRN i gynulleidfa newydd ac o ganlyniad rydym yn cwrdd ag ymarferwyr o wahanol leoliadau addysgol. Mae hyn wedi arwain at wahoddiad i gyfrannu at ddigwyddiad Mewnwelediad Polisi sy\u2019n gysylltiedig ag Ysgolion fel Sefydliadau Dysgu."}]